## 02555 Odbor za standarde financijskog izvještavanja

**OBRAZLOŽENJE FINANCIJSKOG PLANA ZA 2023. I PROJEKCIJA ZA 2024. I 2025. GODINU**

Odbor za standarde financijskog izvještavanja je stručno tijelo koje donosi Hrvatske standarde financijskog izvještavanja, donosi tumačenja Hrvatskih standarda financijskog izvještavanja, dostavlja ministru financija prijedlog pravilnika o strukturi i sadržaju godišnjih financijskih izvještaja, analizira i prati razvoj računovodstvene teorije i prakse i obavlja druge poslove određene Zakonom o računovodstvu. Prema članku 18. stavku 5. Zakona o računovodstvu Odbor se financira iz sredstava državnog proračuna.

**OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Odbor za standarde financijskog izvještavanja prihode ostvaruje iz sredstava državnog proračuna namijenjenih financiranju redovne djelatnosti proračunskih korisnika (izvor financiranja *11 Opći prihodi i primici*). U Financijskom planu za 2023. i projekcijama za 2024. i 2025. planirano je 66.361 EUR godišnje iz državnog proračuna, temeljem visine rashoda potrebnih za financiranje redovne djelatnosti Odbora u navedenom razdoblju.

**RASHODI I IZDACI**

Ukupni rashodi Odbora planirani u 2023. te u projekcijama 2024. i 2025. godine iznose 66.361 EUR godišnje. Radi se o rashodima za redovno poslovanje Odbora. Navedeni iznos gotovo u cijelosti odnosi se na materijalne rashode (99,6 %), dok se preostali iznos odnosi na financijske rashode.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 82,95 EUR (625,00 HRK) | 3.934,81 EUR (29.646,83 HRK) |
| Dospjele obveze | 0,00 EUR (0,00 HRK) | 0,00 EUR (0,00 HRK) |

## 02555 Odbor za standarde financijskog izvještavanja

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 2023/2022 |
| 02555 | 51.459 | 66.361 | 66.361 | 66.361 | 66.361 | 100,0 |

### 2203 UPRAVLJANJE SUSTAVOM JAVNIH FINANCIJA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 2023/2022 |
| 2203 | 51.459 | 66.361 | 66.361 | 66.361 | 66.361 | 100,0 |

Cilj 1. Izrada i praćenje primjene nacionalnih standarda financijskog izvještavanja i općenito računovodstva

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Izvršavanje aktivnosti prema Zakonu o računovodstvu | Prati i analizira računovodstveni sustav i predlagaže mjere za njegov razvoj. Podiže kvalitetu okvira financijskog izvještavanja. | % | 100% | Godišnje izvješće o radu Odbora za standarde financijskog izvještavanja | 100% | 100% | 100% |

#### A907001 RAD ODBORA ZA STANDARDE FINANCIJSKOG IZVJEŠTAVANJA

Zakonske i druge pravne osnove

Zakon o računovodstvu

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Indeks 2023/2022 |
| A907001 | 51.459 | 66.361 | 66.361 | 66.361 | 66.361 | 100,0 |

U 2023. godini 87% sredstava, odnosno 57.366,00 EUR od ukupnog iznosa namijenjeno je za naknade za rad 9 članova Odbora i troškove sudjelovanja na sastancima na razini Eurospke unije u svezi računovodstva, i to Odbora za računovodstvo (Accounting Regulatory Committee - ARC) i Europske savjetodavne skupine za financijsko izvještavanje (European Financial Reporting Advisory Group - EFRAG). Dodatnih 11%, odnosno 7.565,00 EUR, od ukupno planiranih sredstava namijenjeno je za pokriće troškova tajništva i računovodstva Odbora, dok se preostalih 2% troškova odnosi na održavanje web stranice Odbora i troškove platnog prometa. Sredstva su planirana na temelju historijskih podataka.